مریمی اؤلموش مسیحا
قربان علی انصاری (انصار قره داغی)
شعیر صنعتینده قزه ل اسلوبو دولغون معنا داشییان بیر قالیبدیر. بئله نچی بیر شعیر صنعتینین اساسینا آسلی اولاراق، بؤیوک فضولی لار، نسیمی لر و ها بئله حافظ لر، سعدی لر، مولوی لر دونیا دوردوقجا یاشایاجاق لار. بعضاً اولور کی بیر دفتر شعیر قزه ل اسلوبوندا یالنیز بیر تکجه بیت ده قالیب لانیر، بیر باخین:
شعله لر اؤلدورموشه م، آخیر بئله کول اولموشام
یانمیشام آتش لره تا اینکی یونگول اولموشام
قزه ل اسلوبی عرفان اخلاقیات اجتماعی و دیگر موضوع لاری آسانجا بیان ائده بیلیر، بیز میرزه علی اکبر صابر و معجز شبستری نین دیوان لارینا دیققت یئتیردیکده گؤروروک کی او بؤیوک شاعیرلر اجتماعی سیاسی وضیعیت لری قزه ل اسلوبویلا نه قده ر عالی و یئنی کلام لارلا آچیقلایا بیلمیش لر. سایر طرفده ن، واحد و نباتی یا شهریارین قزه ل لرینه باخارساق، گؤره جه ییک کی یئنی لیک دئدییمیز ادبیات او محتشم شاعیرلارین سس لری ایله افلاکی بورموش.
آنجاق تأسف لر اولسون کی بیر خیلی گنج یاشلی شاعیرلریمیز « سربست » شعیر دئیه، بو قیمت لی شعیر اسلوبوندان چکینیرلر و یازدیقلاری « سربست » یا « آغ شعر لر »ایچه ریسی بوش و نثره بنزه رلی بیر مدرسه انشاسی اولا بیلیر. اولسون کی نئچه ایل اوول من سربست و آغ شعیر اسلوبلاریندا خیلی شعیرلر یازا بیلدیم، آنجاق گؤزل لیک لری قزه ل قالیبیندا گؤردوم.
قزه ل اسلوبو هنری، موسیقی نی دنیزلر کیمی ده رین، داغ لار کیمی اوجا، دوزه نگاه لار کیمی ساری سونبول لو حیات لاندیریر و ان سانین اوره یینی سارسیداراق اولویته چاتدیریر.
قزه ل قالیبی بوتون شعیر اسلوب لارینین تملی دیر، قزه لی شعیر دونیاسیندان قیراغا قؤیارساق، شعیر دونیا سینین ساختمانی دائم ز لزله لی اولار.
یول وئر گله ترسا بالاسی درسه معلّم
لال قلبی وار، انصاف ائله ، ترسا دیلی بیلمیر
توضیحات:
- نام کتاب: مریمی اؤلموش مسیحا
- نویسنده: قربان علی انصاری (انصار قره داغی)
- زبان: ترکی
- فرمت فایل : پی دی اف PDF
- تعداد صفحات : 165
- حجم : 2 MB
- پسوورد و منبع : www.aharri.ir
لینکهای دانلود:
urd_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab urd_Arab pes_Arab urd_Arab pes_Arab prs_Arab ara_Arab prs_Arab pes_Arab